**Сұлулыққа табындырар қасиетті орын Бектауата**

 Президентіміз Н.Ә Назарбаев өзінің «Рухани жаңғыру: «Туған жерге оның мәдениеті мен салт-дәстүріне айрықша іңкәрлікпен атсалысу шыгнайы патриотизмнің басты көріністерінің бірі» Туған жерге тағзым ету,оның осы мақсат пен біздің мектеп оқушылары үшін Бектауатаға саяхат ұйымдастырылды. Рухани жаңғыру – адам баласының әлемінің жаңаруы, жаңа өзгерісті қабылдай білуі. Рухани жаңғыруды өркениеттің өрге жүзуімен байланыстырамыз.

 Алыстан қарағанда мұнартып көрінетін Бектауата тауының баурайына Балқаш қаласынан мектебіміздің директоры А.Т.Токейбековның ұйымдастыруымен, оқушыларды тасымалдау үшін №53898 әскери бөлімі әлеуметтік серіктестік ретінде қолдау көрсетіп саяхатқа бардық. Қаламыздағы мұражай қызметкері, тарихшы Д.А. Қожақов, «Қазақмыс» корпорациясы ардагерлері кеңесі төрайымы Б.Уалиевна, ардагер Бектауата өңірінің тумасы А. Тохтамысовпен бірге барған саяхатымызда біз Бектауата өңірінің тарихымен танысып қайттық. Елімізде көрікті орындар көптеп кездесетінін ескерсек, бүгін біріміз біліп, біріміз көрмеген Қазақстанның 100 табиғи киелі орынның бірі болып белгіленген Бектауата өңірі туралы сыр шертілді. Бектауата «Ерекше қорғалатын табиғи мұра ескерткіштері» санатына жатқызылды дегенді бүгінде ұстаздарымыздан естіп, БАҚ беттерінен оқып жүрміз. Жылда жазғы уақытта демалыс лагеріне барып жүрсек те, осы жолғы саяхаттың орны ерекше болды, себебі, Әулие ата үңгірінің тарихы туралы аңыздарды, Шашубай Қошқарбайұлы атамыздың зираты мен тарихи қорғандар туралы біріміз білсек, біріміз білмедік. Киелі мекен жайлы алдағы уақытта ғылыми жоба жазуды жоспарлаған пән мұғалімдері мен оқушылардың талай сұрақтарына жауап алынды. Бұрынырақ Бектауата үңгірі ауруға шалдыққан адамдардың сыйынып, құрбандық шалып, басына түнеп көп келетін орын болған. Ал бүгінде саяхатшылар тамашалайтын мекенге айналып кеткені байқалды. Тарихшы Д.А.Қожақов бізге тарихи қорғандар орындарының табылған кезінде археологиялық қазба жұмыстарының жүргізілгенін айтса, А.Тоқтамысов Шашубай Қошқарбайұлының зиратының маңында ол кісі туралы сыр шертті. Ішкі руханиятымыз арқылы, сыртқы өзгерістерді жақсы жағынан қабылдап, жаңғырудың даңғыл жолына түсуге алдыңғы буын ағаларымыз болашақ мына біздерге дара жол көрсетті. Ол соқпақтардан қалай өту керектігін айтып,жоба жазуда бағыт бағдар берді. Киелі өңірдің қасиетті суын үшіп, үңгірге көтеріліп алланың құдіретіне шек келтірмей, әулиелі Бектауатада жалғасқан саяхатымызға риза болдық.

 Алдағы уақытта көкжиектен ауытқымай, ұлт көшбасшысының өскелең ұрпаққа меңзеген «Рухани жаңғыру атты» дара жолымен туған өлкемізді тануды одан әрі жалғастыратын боламыз. Ендеше, көкжиектен ауытқымай, ұлт көшбасшысының өскелең ұрпаққа мензеген дара жолымен биік шыңдарды бағындырайық.

 Аманжолов Нұрсұлтан

Жалпы білім беретін №8 орта мектебінің

9Ә сынып оқушысы